# Manual del Sound Juicer

2003
Mike Hearn (mike@theoretic.com)
2005
Shaun McCance
2008
Andreas Freund
2008
Joan Duran (jodufi@gmail.com)
Projecte de documentació del GNOME
Andreas
Freund
Concurs de participació oberta del Google
Mike
Hearn
mike@theoretic.com
Shaun
McCance
Projecte de documentació del GNOME
shaunm@gnome.org
2.22.0
12-01-2008

Andreas Freund

Projecte de documentació del GNOME

2.10
06-03-2005

Shaun McCance

Projecte de documentació del GNOME

2.0
06-07-2003

Mike Hearn mike@theoretic.com

Projecte de documentació del GNOME

El Sound Juicer és una eina d'extracció de CD fàcil d'utilitzar. Us permet extraure l'àudio dels discs compactes d'àudio i convertir-los en fitxers d'àudio que l'ordinador pot entendre i reproduir.

## Introducció

El Sound Juicer és una eina d'extracció de CD fàcil d'utilitzar. Us permet extraure l'àudio dels discs compactes d'àudio i convertir-los en fitxers d'àudio que l'ordinador pot entendre i reproduir. El Sound Juicer també pot reproduir directament les pistes d'àudio del CD, permetent-vos escoltar el CD abans d'extraure'l.

El Sound Juicer s'ha dissenyat per a un ús fàcil i que requereixi poca intervenció de l'usuari. Quan inicieu el Sound Juicer, aquest inspeccionarà la unitat de CD i intentarà trobar informació sobre les pistes d'àudio utilitzant el servei disponible de forma gratuïta MusicBrainz.

Sound Juicer en iniciar

## Introducció de les dades de la pista

Quan inseriu un CD d'àudio, el Sound Juicer obtindrà automàticament les dades de les pistes des del MusicBrainz. El MusicBrainz és un servei gratuït que proporciona una base de dades per a la majoria dels CD publicats. El Sound Juicer utilitza el número de sèrie del CD i les posicions i longituds de les pistes per a trobar el CD en la base de dades del MusicBrainz.

A vegades, més d'un CD tindrà el mateix format. Si es troba més d'un CD, el Sound Juicer mostrarà un diàleg on us permetrà triar quines dades de CD utilitzar. Si es detecta un CD incorrecte o si el MusicBrainz no conté cap CD que coincideixi, haureu d'introduir manualment la informació de les pistes. També, si voleu, podeu afegir la informació del CD a la base de dades del MusicBrainz.

La finestra superior conté quadres de text per al títol, l'artista, l'any i el gènere del CD. A sota hi ha una llista amb les pistes d'àudio del CD. Podeu establir el títol de la pista i de l'artista de cada pista. El Sound Juicer utilitza aquesta informació per a anomenar els fitxers i les carpetes on s'emmagatzema la música. La informació de la pista i de l'àlbum es codifica directament en els fitxers d'àudio. Molts reproductors de música, inclosos els dispositius portàtils, utilitzen aquesta informació per a organitzar i mostrar els fitxers d'àudio.

Per a editar el títol d'una pista, seleccioneu primer la pista i després feu clic en el títol. Quan acabeu d'introduir el títol, premeu la tecla Retorn del teclat, o feu clic fora del títol.

Quan editeu l'artista del CD, s'actualitzarà automàticament l'artista de cada pista, però només si coincidien abans del canvi (de manera que canviar l'artista de l'àlbum d'una compilació no canvia tots els artistes de les pistes). La majoria de CD són d'un artista, i aquesta funcionalitat us estalviarà el temps d'introduir-lo a cada pista.

Tot i això, alguns CD són compilacions de cançons de diferents artistes. Per aquests CD, haureu d'introduir l'artista de cada pista. Per a establir l'artista d'una pista, seleccioneu primer la pista i després feu clic en l'artista. Podeu establir l'artista del CD com a «Varis» o simplement deixar-lo en blanc, depenent de com preferiu organitzar la música.

### Entering Track Data With the Keyboard Only

You can enter track data without using the mouse. Use the up and down arrow keys to select a track, and the left and right arrow keys to focus the title or artist. Press the space bar to begin editing the title or artist, and press Enter when finished.

Malauradament el MusicBrainz no proporciona les dades del gènere, però el Sound Juicer inclou diversos gèneres típics:

- Ambient

- Blues

- Clàssic

- Country

- Dance

- Electrònica

- Folk

- Funk

- Jazz

- Llatí

- Pop

- Rap

- Reggae

- Rock

- Soul

- Parlat

If you choose to make a custom genre, it will be remembered in the future.

## Extracció

De manera predeterminada, el Sound Juicer extraurà totes les pistes des del CD a fitxers d'àudio. Si no voleu extreure totes les pistes, podeu escollir quines pistes s'extreuen utilitzant les caselles de selecció de la primera columna de la llista de pistes. Només s'extrauran les pistes que seleccioneu.

També podeu utilitzar els elements de menú Edita Selecciona-ho tot i Edita Desselecciona-les totes per a seleccionar que s'extreguin totes les pistes o cap d'elles.

Quan hàgiu introduït tota la informació que necessiteu, feu clic en el botó Extreu o premeu CtrlRetorn. El Sound Juicer començarà a llegir l'àudio del CD i a desar-lo en fitxers a l'ordinador. Per defecte, els fitxers d'àudio s'emmagatzemaran a la carpeta `Música` de la vostra carpeta d'usuari.

Quan comenceu a extreure, el botó Extreu canviarà al botó Atura. Podeu fer clic a aquest botó en qualsevol moment per a aturar l'extracció.

El Sound Juicer indica quina pista s'està extraient actualment visualitzant una icona al costat del número de la pista. També podeu veure el progrés total i els temps restant estimat en la barra d'estat a la part inferior de la finestra.

Extreure un CD pot tardar bastant temps, això depèn de la velocitat de l'ordinador. Podeu minimitzar tranquil·lament el Sound Juicer o moure-us a un altre espai de treball per a continuar utilitzant l'ordinador mentre s'extreu l'àudio.

## Reproducció

El Sound Juicer us permet reproduir les pistes directament des del CD. Per a iniciar la reproducció d'un CD, simplement feu clic al botó Reprodueix o premeu CtrlP. Per a reproduir una pista en concret, seleccioneu la pista i feu clic a Reprodueix, o simplement feu un doble clic a la pista.

Quan el Sound Juicer està reproduint un CD, el botó Reprodueix canvia al botó Fes una pausa. Podeu fer-hi clic en qualsevol moment per a fer una pausa a la reproducció, i fer un altre cop clic a Reprodueix per a continuar la reproducció per on estàveu.

Mentre es reprodueix, el Sound Juicer visualitza un lliscador que mostra la posició de la pista actual. Per a saltar a una altra part de la pista, arrossegueu la nansa pel lliscador i deixeu-la anar.

## Preferències

La finestra de preferències us permet controlar:

- Quina unitat de CD utilitza el Sound Juicer, si teniu més d'una unitat,

- Indicar si s'ha d'expulsar el CD quan el Sound Juicer ha finalitzat l'extracció,

- Indicar si s'ha d'obrir la carpeta de música quan el Sound Juicer ha finalitzat l'extracció,

- Indicar la ubicació en l'ordinador dels fitxers d'àudio extrets,

- Quin sistema s'ha d'utilitzar per a la jerarquia de carpetes en la carpeta de música,

- Quin format s'ha d'utilitzar per als noms de les pistes dels fitxers d'àudio extrets, i

- Quin format de fitxer i còdec s'han d'utilitzar per als fitxers d'àudio extrets.

Finestra de preferències

### Selecció d'una unitat de CD

Si teniu més d'una unitat de CD en l'ordinador, la llista desplegable anomenada Lector de CD a sota de Dispositiu us permet seleccionar quina unitat utilitzar. Les caselles de selecció Expulsa quan finalitzi i Obre la carpeta de música quan finalitzi us permeten controlar si el Sound Juicer expulsarà el CD de la unitat o si obrirà la carpeta de música quan hagi finalitzat l'extracció dels fitxers d'àudio.

### Anomenar els fitxers d'àudio

La llista desplegable Carpeta de música us permet seleccionar en quina carpeta s'emmagatzemaran els fitxers d'àudio. Seleccioneu una de les carpetes de la llista o seleccioneu Altre per a seleccionar una altra carpeta amb el seleccionador de fitxers. Per defecte, els fitxers són ubicats a la carpeta `Música` dins de la carpeta d'usuari.

La secció Noms de les pistes us permet controlar com s'anomenaran els fitxers i les carpetes. El Sound Juicer pot emmagatzemar fitxers d'àudio en carpetes separades, ajudant-vos a mantenir la música organitzada. Podeu triar com es crearan i s'anomenaran aquestes carpetes utilitzant la llista desplegable Jerarquia de directori. Per defecte, el Sound Juicer crea una carpeta per a l'artista de l'àlbum i una subcarpeta per a l'àlbum.

Utilitzeu la llista desplegable Nom del fitxer per a seleccionar com s'anomenaran els fitxers d'àudio. Per defecte, el Sound Juicer utilitza el número de la pista seguit per un guió i el títol de la pista.

Seleccioneu la casella de selecció Suprimeix els caràcters especials per a fer que el Sound Juicer suprimeixi o reemplaci els caràcters com els espais i els signes de puntuació dels noms de fitxer. Això és útil si teniu previst posar els fitxers d'àudio en un dispositiu portàtil o en un altre ordinador amb més limitacions en els noms de fitxer.

Encara que Suprimeix els caràcters especials no estigui seleccionat, el Sound Juicer suprimirà el caràcter `/` dels noms de fitxer. Aquest caràcter no es pot utilitzar en cap nom de fitxer en UNIX, Linux i sistemes similars.

At the bottom of the Track Names section, an example path is shown. This lets you know what a file name might look like and where it is placed, according to your settings for Folder hierarchy, File name, and Strip special characters.

### Selecció d'un format

Podeu seleccionar quin format de fitxer d'àudio utilitza el Sound Juicer per a emmagatzemar les pistes en l'ordinador. Hi ha uns quants formats disponibles, cadascun amb els seus avantatges. Els formats disponibles en l'ordinador poden variar, però les opcions següents normalment estan disponibles:

Qualitat de CD, amb pèrdua (multimèdia Ogg)

  Aquesta opció està seleccionada per defecte. El Ogg Vorbis, igual que altres formats d'àudio amb pèrdua (com ara el MP3 i l'ACC) descarten informació de les dades d'àudio original. Encara que el fitxer d'àudio resultant no és una rèplica perfecte de l'àudio del CD, sovint la majoria d'oients no poden distingir les diferències. Com a resultat, els formats amb pèrdua tendeixen a tenir mides de fitxer molt petites.

  El format Ogg Vorbis és el format amb pèrdua predeterminat utilitzat en el Sound Juicer. L'Ogg Vorbis és un format obert, desenvolupat per la Fundació Xiph.Org, que intenta produir fitxers de mides més petites i de més qualitat àudio que altres formats amb pèrdues. Encara que no està tant estès com el vell format MP3, la majoria de programari de música pot reproduir fitxers Ogg Vorbis i la majoria de reproductors per maquinari tenen incorporada la compatibilitat.

  La Xiph.Org manté una llista del reproductors per programari, reproductors portàtils per maquinari i reproductors estàtics per maquinari que admeten l'Ogg Vorbis.

Qualitat de CD, sense pèrdua (àudio FLAC)

  El format d'àudio FLAC és un format sense pèrdua. No es perden dades d'àudio quan es converteix a FLAC, encara que comprimeixi els fitxers d'àudio fins a un 70%. El FLAC i altres formats sense pèrdua són populars en casos on es necessita àudio d'alta fidelitat, però els fitxers s'han de comprimir per a estalviar espai del disc i temps de transferència per la xarxa.

Qualitat de CD, ACC (àudio MPEG-4)

  El format d'àudio AAC (abreviació d'«Advanced Audio Coding», codificació d'àudio avançada) és un format amb pèrdua estandaritzat. És un successor del format MP3 i aconsegueix millor qualitat de so que aquest. La majoria de reproductors per programari i de reproductors per maquinari admeten el format AAC.

Veu, sense pèrdua (àudio WAV)

  El perfil de sortida de veu produeix fitxers d'àudio monofònics de baixa qualitat. Potser voleu seleccionar aquest perfil per a lectures, llibres en cinta i altres CD de parlats, on la pèrdua en la qualitat de l'àudio és menys important.

MP3

  El format d'àudio MP3 és un format amb pèrdua. Està àmpliament admès i és molt popular, especialment pel seu ús en reproductors portàtils.

Podeu fer clic en el botó Edita els perfils per a editar els formats d'àudio disponibles. El diàleg de l'editor de perfils proporciona accés directe a la conversió d'àudio. Els perfils es defineixen amb conductes del GStreamer. El GStreamer és la biblioteca multimèdia que utilitzen el Sound Juicer i altres aplicacions multimèdia. Una completa explicació dels perfils d'àudio es troba fora de l'àmbit d'aquest document.